Мы таксама падпісалі ў яго кнігі і таксама былі прытуленыя ім і атуленыя яго сардэчнасцю і ўвагаю. Вельмі хацелася з ім пагутарыць для нашага часопіса, і аднае раніцы, яшчэ да наплыву людзей, я ўлучыла такі момант і задала айцу Ляону некалькі пытанняў, на якія ён ахвотна адказаў. Прапаную вашай увазе гэту нашу ранішнюю размову, якая запісалася не толькі і не столькі на дыктафон, колькі ў маёй памяці і ў сэрцы. — Шаноўны ойча Леан, мы бачым, што каля Вас штодня збіраецца вельмі шмат людзей. Вы карыстаецеся вялікаю папулярнасцю. Найперш хацелася б спытаць, у чым сакрэт такой папулярнасці?